Βίλε Βάλο

Ο Βίλε Χέρμανι Βάλο (Ville Hermanni Valo, 22 Νοεμβρίου 1976) είναι Φινλανδός στιχουργός, συνθέτης και τραγουδιστής του Φινλανδικού ροκ συγκροτήματος HIM.

Φωνητικά, είναι βαρύτονος και μπάσος, ενώ διαθέτει το φωνητικό εύρος των τεσσάρων οκτάβων και ένα χαρακτηριστικό ηχόχρωμα. Μπορεί να φτάσει με άνεση τόσο τις υψηλές όσο και τις χαμηλές νότες. Γενικά, είναι ένας τραγουδιστής που μπορεί να κάνει αμέτρητους πειραματισμούς με τη φωνή του και να τραγουδήσει με πολλούς και διαφορετικούς τρόπους.

Θεωρείται ένας από τους πιο κορυφαίους καλλιτέχνες της γκόθικ και ατμοσφαιρικής ροκ μουσικής, τόσο ως εξαιρετικός τραγουδιστής, με εμβληματική σκηνική παρουσία και λάμψη, όσο και ως σπουδαίος μουσικοσυνθέτης και στιχουργός. Είναι ιδιαίτερα γνωστός στους μουσικούς κύκλους και από τους πιο καλοπληρωμένους μουσικούς της Φινλανδίας.

Πολλά χρόνια στη μουσική βιομηχανία και πολλά χρόνια δουλειάς τόσο στη Φινλανδία, όσο και στο εξωτερικό έχουν φέρει τους HIM και τον Βίλε στις κορυφαίες θέσεις της φινλανδικής μέταλ μουσικής. Ήταν υποψήφιος στην ψηφοφορία που διεξήχθη από τον κρατικό τηλεοπτικό σταθμό της Φινλανδίας YLE το 2004 για τους 'Μεγάλους Φινλανδούς', όπου και πήρε την 13η θέση.

Στις 6 Δεκεμβρίου 2006 ήταν προσκεκλημένος της προέδρου Τάρια Χάλονεν για τον εορτασμό της ανεξαρτησίας της Φινλανδίας (πράγμα που θεωρείται τιμή για τους Φινλανδούς).

Το 2004 έλαβε από το βρετανικό χέβι μέταλ περιοδικό Metal Hammer τον τίτλο του Golden God (Χρυσού Θεού) (ο τίτλος απονέμεται κάθε χρόνο στον καλύτερο, κατά την κρίση του περιοδικού, ροκ σταρ).

Ακόμα, ο Βίλε βρέθηκε στη θέση 80 της λίστας των 100 Καλύτερων Μέταλ Τραγουδιστών Όλων Των Εποχών του αμερικανικού περιοδικού Hit Parader.

Επίσης, έχει βραβευτεί πολλές φορές ως ο καλύτερος μέταλ τραγουδιστής του κόσμου. Αξιοσημείωτο είναι το γεγονός ότι το 2006 το άλμπουμ των HIM Dark Light ήταν το πρώτο άλμπουμ συγκροτήματος στην ιστορία της Φινλανδίας που έγινε χρυσό στις ΗΠΑ.

Έχει ύψος 1.85 μ. και ανήκει στο ζώδιο του Τοξότη.

Παιδικά-Εφηβικά Χρόνια
Ο Βίλε Βάλο γεννήθηκε σε μια συνοικία του Ελσίνκι που ονομάζεται Βάλιλα. Σύντομα η οικογένειά του μετακόμισε στην κοινότητα Όουλουνκιουλα (φινλανδικά:Oulunkylä) του Ελσίνκι. Ο πατέρας του Κάρι (Κari) είναι Φινλανδός, ενώ η μητέρα του Ανίτα (Anita) έχει ρίζες από την Ουγγαρία. Ο κατά οκτώ χρόνια νεότερος αδερφός του Jesse είναι αθλητής Muay Thai (Μάι Τάι). Ο πατέρας του διαθέτει κατάστημα ερωτικών ειδών, όπου, σύμφωνα με τα λεγόμενα του Βίλε, έχει δουλέψει και ο ίδιος πριν ασχοληθεί με τη μουσική.

Όταν ήταν στην πέμπτη δημοτικού δημιούργησε το πρώτο του ‘τραγούδι’ για την μπάντα Elovena Cowboys. Ωστόσο, η πρώτη του σύνθεση ήταν το τραγούδι Sieluttomat (ελληνικά: Τα άψυχα) για το συγκρότημα Aurora το 1995. Στα εφηβικά του χρόνια έπαιξε μουσικά όργανα, όπως μπάσο και τύμπανα, σε πολλά συγκροτήματα, ώσπου το 1991 έφτιαξε το δικό του συγκρότημα το His Infernal Majesty μαζί με τους φίλους του.

Μουσική διαδρομή
Όταν ηχογράφησε το δίσκο "Razorblade Romance" με την BMG, το συγκρότημα άλλαξε το όνομά του σε HIM, για να μην συνδεθεί με τους σατανιστές και επειδή το ‘HIM’ είναι πιο εύκολο. Είχε προηγηθεί το "Greatest Lovesongs vol. 666" αλλά έγιναν ευρέως γνωστοί με το "Razorblade Romance". Ως His Infernal Majesty έκαναν συχνά εμφανίσεις το 1997-99 στο εστιατόριο Teattro και στο Thunder RoadHouse στο κέντρο του Ελσίνκι. Στο δεύτερο, μάλιστα, ο Βίλε εμφανιζόταν και ως Heavy Metal dj. 

Το 2004 το συγκρότημα υπέγραψε συμβόλαιο με την Sire Records. Το "Dark Light" είναι το πρώτο άλμπουμ που προκύπτει από τη συνεργασία αυτή.

Ο Βίλε έχει γράψει και έχει συνθέσει όλα τα κομμάτια των HIM. 

Ακόμα, έχει παρουσιάσει μαζί με το συγκρότημα Agents τραγούδια του Rauli Badding Somerjoki και έχει ερμηνεύσει το φινλανδικό τραγούδι του Tuomari Nurmion "Valo yössä". Επιπλέον, παίζει τύμπανα στο συγκρότημα Daniel Lioneye and The Rollers, το οποίο είναι πρότζεκτ των ΗΙΜ. Ο Βίλε έχει συνεργαστεί και με άλλα συγκροτήματα κάνοντας δεύτερη φωνή, όπως Skreppers, The 69 Eyes, Five Fifteen, Neljä ruusua, Cradle of filth και Lowe Motor Corporation. Επίσης, έχει συνεργαστεί με τους Apocalyptica στο κομμάτι "Bittersweet", έχει τραγουδήσει με τους Bloodhound Gang το "Something Diabolical" και με τους Cradle of Filth το "The Byronic Man".

Ο Βίλε Βάλο είχε πολλά μουσικά πρότυπα, εκ των οποίων οι πιο αξιοσημείωτοι είναι οι Iron Maiden, Tapio Rautavaara, King Diamond, Rauli "Badding" Somerjoki, Elvis Presley, Neil Young, Black Sabbath, The Stooges, Type Ο Negative και KISS.

Από άποψη σπουδών ο Βίλε έχει τελειώσει την Pop-Jazz σχολή του Όουλουνκιουλα. Κατά τη διάρκεια της πορείας του έχει μελετήσει διάφορα είδη μουσικής, έχει διαβάσει διάφορα βιβλία πάνω σ´ αυτά, ιδιαίτερα βιογραφίες και έχει παίξει πολλά μουσικά όργανα.

Προσωπική ζωή
Ο Βίλε Βάλο και η τότε κοπέλα του, παρουσιάστρια και πρώην μοντέλο Jonna Nygren, αρραβωνιάστηκαν στο Ruisrock (ροκ φεστιβάλ) του 2005. Αντί των κλασικών δαχτυλιδιών αρραβώνα, έκαναν τατουάζ το μονόγραμμα του άλλου στον αριστερό παράμεσο. Αργότερα, τα τατουάζ αφαιρέθηκαν. Ο δεσμός τους ήταν πρωτοσέλιδο αρκετές φορές. Ο Βίλε είχε πει, μάλιστα, δημόσια ότι είχε δαρθεί στο δεσμό. Το 2005 η παγκόσμια περιοδεία τους έπρεπε να διακοπεί, αφού η Jonna είχε ουρλιάξει τόσο δυνατά στο αφτί του Βίλε που το αριστερό του τύμπανο έσπασε. Το 2006 το ζευγάρι ήταν απ' τα πιο πολυαναμενόμενα στον εορτασμό της ανεξαρτησίας της Φινλανδίας. Προς έκπληξη του τύπου, ο Βίλε ήρθε μόνος του. Το ζευγάρι χώρισε στις αρχές του 2006.

Το στρες της δουλειάς, οι μετέπειτα κρίσεις πανικού και οι αϋπνίες 'βασάνιζαν' τον Βίλε. Στις αρχές του 2007 αποφάσισε να αναζητήσει βοήθεια για το σοβαρό πρόβλημα αλκοολισμού του. Αφού ο γιατρός του είπε ότι σύντομα θα πάθαινε έμφραγμα, μετά από πολλά χρόνια πίνοντας, ο Βίλε πήγε οικειοθελώς σε κέντρο απεξάρτησης. Την απόφασή του αυτή δεν την ανακοίνωσε ούτε καν στα μέλη του συγκροτήματος. Πέρασε αρκετές εβδομάδες σε κέντρο απεξάρτησης στο Μαλιμπού. Από τότε έχει μείνει μακριά από το αλκοόλ. Είχε πει σχετικά με το θέμα ότι έκανε εμετό και έβγαζε αίμα στη χειρότερη φάση του αλκοολισμού του.

Τατουάζ
Ο Βίλε Βάλο έχει πολλά τατουάζ, εκ των οποίων το πιο γνωστό είναι το σχέδιο που καλύπτει όλο το αριστερό του χέρι. Στο δεξί του χέρι έχει το πρόσωπο του αγαπημένου του Φινλανδού συγγραφέα Τίμο Κ. Μούκκα (Timo K. Mukka), του Αμερικανού ποιητή και συγγραφέα Charles Bukowski και του Γάλλου ποιητή Charles Baudelaire. Στην κάτω κοιλιακή χώρα, στον αυχένα και γύρω απ΄την αριστερή του θηλή έχει το λογότυπο Heartagram του συγκροτήματος, στη δεξιά κοιλιακή χώρα έχει το πρόσωπο του Γερμανού ηθοποιού Klaus Kinski, στην πλάτη του τα μάτια του Έντγκαρ Άλλαν Πόε, στον δεξί του καρπό μια μικρή καρδιά, καθώς και τις λέξεις-προτάσεις "DILLIGAF" και "When I Love.. I Love". Στον πισινό τη λέξη "nidiot", στο στήθος του το πρόσωπο της Maya Deren και πολλά άλλα. Η διάσημη δημιουργός τατουάζ και φίλη του Kat Von D έχει κάνει πολλά απ΄ τα τατουάζ του Βίλε και ο φίλος του Bam Margera έχει αντιγράψει πολλά απ΄ τα τατουάζ του.

Δισκογραφία
HIM
666 Ways to Love: Prologue (EP) (1996)
Greatest Lovesongs Vol. 666 (1997)
Razorblade Romance (1999)
Deep Shadows and Brilliant Highlights (2001)
Single Collection (Box set) (2002)
Love Metal (2003)
And Love Said No: The Greatest Hits 1997-2004 (2004)
HIM: The Video Collection 1997–2003 (DVD) (2004)
Love Metal Archives Vol. 1 (DVD) (2005)
Dark Light (2005)
Uneasy Listening Vol. 1 (2006)
Uneasy Listening Vol. 2 (2007)
Venus Doom (2007)
Digital Versatile Doom (2008)
Screamworks: Love in Theory and Practice (2010)
Tears on Tape (2013)

Άλλες συνεργασίες
1997: Wrap Your Troubles in Dreams (The 69 Eyes) — 2η φωνή
1998: "Hunningolla" (Neljä Ruusua) — εμφανίστηκε στο video clip
1999: ”Laulava sydän”: Ikkunaprinsessa (Agents)
1999: ”Laulava sydän”: Paratiisi (Agents)
1999: ”Laulava sydän: Jykevää on rakkaus (Agents)
1999: Freak Out (Tehosekoitin) — 2η φωνή
1999: Wasting the Dawn (The 69 Eyes) — 2η φωνή
1999: "Whispers in the Chaos" (Lullacry, Sweet Desire) — δημιουργός του κομματιού
2000: Blessed Be (The 69 Eyes) — 2η φωνή
2000: Valo yössä (Tuomarin todistajat) — τραγούδι
2001: Thulsa Doom (HIM as Thulsa Doom, warm-up band for The 69 Eyes in Tavastia club)
2001: Death Of A Clown (5.15 - Five Fifteen) — 2η φωνή
2001: The King Of Rock'n Roll (Daniel Lioneye) — τύμπανα, 2η φωνή
2002: Hedonis Hellcats (The Skreppers) — 2η φωνή με τους Migén (HIM) και Linden (HIM) 
2002: Support Band von The Skreppers (Lux Airam/Ville, Miguelo/Migé & D. Lioneye/Lily)
2002: Paris Kills (The 69 Eyes) — 2η φωνή
2002: Aura (The Mission) — 2η φωνή
2004: Saturnalia (Lowe Motor Corporation) — 2η φωνή
2004: "Bittersweet" (Apocalyptica, Apocalyptica) — στίχοι, τραγούδι, και εμφανίστηκε στο video clip με τον Lauri Ylönen των The Rasmus
2004: The Call of the Trash (The Skreppers) — 2η φωνή
2004: Devils (The 69 Eyes) — 2η φωνή
2005: "If I Die Tonight" (Isabelle's Gift, American Idle) — 2η φωνή
2005: "Something Diabolical" (Bloodhound Gang, Hefty Fine) — τραγούδι
2006: "The Byronic Man" (Cradle of Filth, Thornography) — τραγούδι
2006: “Welcome to Carcass Country” – μπάσο/2η φωνή
2006: "Täällä Pohjantähden alla" με τον Kari Tapio (Synkkien laulujen maa) - τραγούδι
2006: "Kun minä kotoani läksin" με τον Tommi Viksten(Synkkien laulujen maa) - τραγούδι
2007: Summer Wine με τη Natalia Avelon- τραγούδι
2007: Just For Tonight με τη Mariam "Manna Lindström" Jäntti -τραγούδι
2010: Untitled (Tribute to Black Sabbath) με τον Dani Filth - τραγούδι
2010: Angels Walk Among Us (Anathema) - 2η φωνή

Μουσική σε ταινίες και φωνές
1999: "The Thirteenth Floor" (HIM: "Join Me (in Death)")
2001: "Minä ja Morrison" (HIM: "Razorblade Kiss")
2002: "CKY 4 Latest Greatest" ("Jykevää on rakkaus")
2003: "Haggard: The Movie" (HIM: "Lose You Tonight", "One Last Time", "Pretending", "Again", "Beautiful", "You Are the One")
2003: "Honey Baby" (HIM: "The Path")
2004: "Levottomat 3" (HIM: "Razorblade Kiss")
2004: "Resident Evil: Apocalypse" Soundtrack" (HIM: "Join Me in Death")
2006: "Jadesoturi" Original Soundtrack Recording" (HIM: "Under the Rose")
2007: "Transformers" The Album" (HIM: "Passion's Killing Floor")
2008: "Madagascar " Δανείζει τη φωνή του στον ιπποπόταμο Moto Motο της ταινίας κινουμένων σχεδίων

Παραπομπές

Εξωτερικοί σύνδεσμοι 

Ville Valo at Notable Names Database
Ville Valo at Internet Movie Database
himlibrary.com
 heartagram.org
 Official website of [HIM]

Φινλανδοί τραγουδιστές